इसी वर्ष अगस्त मास में उत्तर प्रदेश सरकार द्वारा अपने पुलिस विभाग में चतुर्थ श्रेणी संदेश वाहक (चपड़ासी) के 62 पदों पर भर्ती के लिए मांगे गए आवेदन पत्रों के जवाब में 93 हजार से अधिक आवेदन प्राप्त हुए। इस पद के लिए योग्यता 5वीं पास रखी गई थी परंतु आवेदकों में लगभग 50,000 ग्रैजुएट, 28,000 पोस्ट ग्रैजुएट, 3740 पी.एच.डी. डिग्री वालों के अलावा बी.टैक और एम.बी.ए. पास लोग भी हैं। 93,000 आवेदकों में केवल 7400 ऐसे हैं जिन्होंने पांचवीं से 12वीं कक्षा के बीच पढ़ाई की है।